burgasdotpro/wikipedia huggingface dataset:
Telugčina

Telugčina (తెలుగు, "telugu") je drávidský jazyk, používaný v indickom štáte Ándhrapradéš, kde je úradným jazykom. Počet hovoriacich sa odhaduje na 70 miliónov, čo robí z telugčiny (popri tamilčine s cca 75 miliónmi hovoriacich) najpoužívanejší zo všetkých drávidských jazykov a tretí (po hindčine a bengálčine) najpoužívanejší jazyk Indie. Uvádza sa, že telugčina bola najviac zo všetkých drávidských jazykov vystavená vplyvu (indoeurópskeho) sanskritu.
Drávidské jazyky sú aglutinačné, to znamená, že ku slovnému kmeňu sa dá pripojiť celý reťazec prípon, z ktorých každá má svoju funkciu (okrem čísla a pádu to môžu byť aj rôzne určenia miesta a času, v iných jazykoch vyjadrované predložkami).
Písmo.
Telugčina používa telugské písmo, ktoré sa ako väčšina indických písiem vyvinulo z písma bráhmí a zdieľa preto s ostatnými indickými písmami základné vlastnosti. Znaky pre spoluhlásky automaticky obsahujú samohlásku "a". Diakritickými znamienkami je možné túto samohlásku nahradiť inou, prípadne vyznačiť, že ide o samotnú spoluhlásku bez samohlásky. Telugské písmo je veľmi podobné kannadskému písmu a až niekoľko málo výnimiek sú obe písma navzájom čitateľné. Na rozdiel od tamilského písma si telugské písmo uchováva zvláštne znaky pre aspirované hlásky, ktoré drávidské jazyky pôvodne neodlišovali, ale objavujú sa vo výpožičkách zo sanskritu.
Gramatika.
Podstatná mená.
Podobne ako iné aglutinačné jazyky telugčina disponuje bohatým systémom viac ako 20 pádov, ktoré sa dajú v rade prípadov chápať ako predložky pripojené ku slovu vo forme prípon. V tabuľke sú pádové koncovky predvedené na príklade osobného mena Ráma:
Zámená.
Telugčina patrí do neveľkej skupiny jazykov, ktoré rozlišujú tzv. inkluzívny a exkluzívny variant zámena "my" ("ja+ty (+oni)" verzus "ja+oni" (bez teba)). Osobné zámena v 2. a 3. osobe okrem toho rozlišujú obyčajný a zdvorilostný tvar. (Nejde len o obdobu slovenského vykania – aj o 3. osobe môžeme hovoriť s úctou a použiť zdvorilostnú verziu zámena "on".)
Kui (jazyk)

Kui (iné názvy: kandh, khondo, kanda, kódu, kodulu, kúinga, kuy) je drávidský jazyk, ktorým hovorí asi 765 000 ľudí v indickom štáte Urísa. Píše sa rovnakým písmom ako používa uríjčina.
Bengt Warne

Bengt Warne (* 21. január 1929, Göteborg, Švédsko – † 2006, Štokholm, Švédsko) bol architekt a výskumník. Venoval sa navrhovaniu a stavaniu domov, ktoré poskytovali ľuďom život v harmónii s prírodou.
Vyštudoval Kráľovskú Technickú Akadémiu v Štokholme. Medzi jeho významné realizácie patria Nature House v Saltsjöbaden, Švédsko (1974); rodinné domy v Indii (1986), Eko domy v Nemecku (1986), Stendsund – budova pre vodné spoločenstvá v Trose, Švédsko (1988); Eko domy v Štokholme, Švédsko(1994). Medzi jeho najvýznamnejšie architektonické diela patria Lilyn vodný dom a Nature House.
Lilyn vodný dom.
Lilyn vodný dom bol postavený v rokoch 19621964 v Uttrane, Švédsku. Charakteristický je svojimi terasami a prefabrikovanými dielmi vyrobenými v lodenici. Má 250 m2, štyri spálne. Lilyn dom bol v mnohých smeroch experimentom. Pôvodný projekt bol určený pre bývanie vyššieho štandardu, no neskôr už v menšej verzii začala jeho masová výstavba z prefabrikovaných dielov. Strešné zasklené roviny merajú 8 x 4 metra a sú hermeticky uzavreté trojitým zasklením. Ťažký strešný plášť možno otvoriť a zavrieť niekoľkokrát ročne, podľa potrieb obyvateľov. Takýto druh strešného plášťa nebol nikde predtým použitý. Celý strešný systém riadia štyri hydraulické zdviháky. Pôdorys domu je koncipovaný ako antické átrium, so všetkými spálňami a obytnými miestnosťami obklopujúcimi centrálne štvorcové nádvorie s bazénom predstavujúcim srdce domu.
Nature House.
Nature House bol prvým eko domom postavený v Štokholme v rokoch 19741976. Jadro domu určené na bývanie je obklopené škrupinou zo skla. V medzipriestore sa nachádza zeleň. Využíva všetky možné prirodné danosti okolia. Živly ako zem, voda, vzduch a oheň sú použité v koncepte domu. Bol navrhnutý pre rodinné bývanie, ale postupne sa stal centrom pre výskum, vývoj a reálnu ukážku stavby v duchu prírodnej architektúry. Tomuto účelu slúžil až do roku 1981. Dom bol postavený z prírodných materiálov – dreva, hliny a spôsobom, ktorý rešpektuje prirodzené deje v okolitej prírode a nenarušuje ich. Navyše je celý dom poprepletaný sústavou živých rastlín, ktoré slúžia ako prirodzený vzduchový filter, čistia a obohacujú vzduch v celom dome. Dom je postavený v miernom terénnom svahu. Dažďová voda je zhromažďovaná v zásobníku a používaná na kúpanie, umývanie riadov, pranie a následne znovu využitá na zavlažovanie v záhrade. Vysoko-efektívne kachle slúžia na výhrev domu v extrémnych zimách, taktiež slnečné lúče ohrievajú vzduch a zvyškové teplo z domu je ukladané do skalného podložia pod domom. Dom má zároveň slnečné kolektory. Hlavnou ideou architekta bolo vrátiť prírode to, čo z nej bolo odobrané.
Kolámí

Kolámí je drávidský jazyk, ktorým hovorí asi 200 000 ľudí v indickom štáte Ándhrapradéš a Maháraštra. Píše sa písmom dévanágarí.
Kui

Kui môže byť:
Pengo (jazyk)

Pengo alebo hengo je drávidský jazyk, ktorým hovorí asi 350 000 ľudí v indickom štáte Urísa. Píše sa rovnakým písmom ako používa uríjčina.
Ásamčina

Ásamčina alebo ásámčina (po ásamsky অসমীয়া - transliterácia: "Ôxômiya") je jazyk patriaci do indoiránskej skupiny indoeurópskej jazykovej rodiny. Radí sa medzi 17 indických úradných jazykov. Týmto jazykom hovorí okolo 17 miliónov ľudí hlavne v Indii a Bangladéši.
Bengálsko-ásamské jazyky

Bengálsko-ásamské jazyky alebo bengálsko-ásámske jazyky patria do východnej skupiny indoiránskych jazykov z indoeurópskej jazykovej rodiny. Hovorí sa nimi v Indii, Bangladéši, Barme a Nepále.
Zoznam moderných bengálsko-ásámskych jazykov.
Názvy jazykov v úvodzovkách sú uvedené v angličtine.
Stredné indoárijské jazyky

Stredné indoárijské jazyky môže byť zoskupenie indoáriských jazykov:
Anatoxín

Anatoxín alebo toxoid je toxín bakteriálneho pôvodu (väčšinou exotoxín) zbavený tepelne alebo chemicky svojej toxickosti pri zachovaní antigenicity. Keďže podanie anatoxínu vyvoláva imunitnú odpoveď, anatoxíny sa využívajú na "prípravu očkovacích látok", najčastejšie proti diftérii, "botulizmu" a tetanu.
Pandžábčina

Pandžábčina (ਪੰਜਾਬੀ v gurmukhí, پنجابی v šahmukhí), je indoeurópsky jazyk patriaci do podskupiny indoiránskych jazykov do indoárijskej jazykovej rodiny. Niektoré zdroje rozdeľujú jazyk na dva alebo tri, napríklad Ethnologue rozlišuje namiesto pandžábčiny nasledujúce jazyky, ktoré dokonca ani nepatria do jedného zoskupenia jazykov: 
Pandžábčinou (všetkými troma jazykmi v delení podľa Ethnologue) hovorí asi 100 miliónov ľudí hlavne v historickej oblasti Pandžábu nachádzajúcej sa na severe Indie a v Pakistane. Pandžábčina sa vyvinula z dialektu sanskritu prákritu, podobne ako hindčina, ale na rozdiel od nej obsahuje viac archaizmov a nepravidelností. Na písanie pandžábčiny sa používa predovšetkým písmo gurmukhí ("z úst zasvätencov"), ktoré je veľmi blízko spojené sp sikhizmom.
V Pakistane, kde pandžábčina nie je úradným jazykom, sa obvykle zapisuje písmom šahmukhí, čo je variant perzskej úpravy arabského písma používaný aj na zápis urdčiny.
V súčasnosti sa po pandžábsky hovorí vo všetkých moderných spoločnostiach Indie (vrátane severu) a mimo indického subkontinentu sa pandžábčina používa vo vnútri veľkých sikhských spoločenstiev v Malajzii, Singapure, Indonézii, Austrálii, na Novom Zélande, v Kanade, USA, Mexiku, Čile, Argentíne, Anglicku, Poľsku, Španielsku, Francúzsku, Nemecku, Holandsku a Švajčiarsku.
Kónkánčina

Kónkánčina môže byť:
Demokraticko-republikánska strana (USA)

Democratic-Republican Party, slovensky Demokraticko-republikánska strana, alebo Demokratickí republikáni, Staro-republikáni, demokrati-republikáni, Jeffersonovi demokrati či proste Republikáni bola jedna z najvýznamnejších politických strán USA, ktorá sa sformovala skoro po ich vzniku. Strana sa zoskupila okolo osoby Thomasa Jeffersona a bola predchodkyňa dnešnej Demokratickej strany USA. Strana nemala ustálené a oficiálne označenie a fungovala pomerne neformálne, pretože systém strán v tej dobe iba práve vznikal. Nemá nič spoločného s dnešnou Republikánskou stranou, ktorá bola založená až v roku 1854.
Bola to liberálna strana, ktorá presadzovala názor, že lepšie sa dá vládnuť ľudom, ktorí slobodne uvažujú, rozmýšľajú a jednajú, než ľudom, ktorí sú viacej pod dozorom štátu. Stavala sa proti prílišnej centralizácii USA. Strana taktiež presadzovala volebné právo pre všetkých, bez ohľadu na ich majetok (na rozdiel od strany federalistov). Demokratickí republikáni taktiež odmietali to, aby štát finančne podporoval vybrané skupiny obyvateľov, na úkor iných. Názorovo stáli Demokratickí republikáni proti federalistom.
Ústava Slovenskej republiky (1939)

Ústava Slovenskej republiky, prijatá ústavným zákonom čís. 185/1939 Sl. z. zo dňa 21. júla 1939 o ústave Slovenskej republiky, bola ústava 1. Slovenskej republiky prijatá Slovenským snemom 21. júla 1939, vyhlásená a účinná od 31. júla 1939. Ústava uzákonila nový oficiálny názov štátu („Slovenská republika“) namiesto od 14. marca 1939 používaného názvu „Slovenský štát“.
Po Mníchovskej dohode bol prijatý ústavný zákon 299/1938 o autonómii Slovenskej krajiny. 14. marca 1939 prijal Snem Slovenskej krajiny zákon o samostatnom Slovenskom štáte 1/1939 a 21. júla 1939 bola prijatá ústava Slovenskej republiky ako ústavný zákon 185/1939. Obsahovala 13 hláv a 103 paragrafov, bol v nej zakotvený vodcovský princíp, vedúca úloha HSĽS, štátnymi orgánmi boli prezident, vláda a snem Slovenskej republiky, povinnosti jednotlivca boli na úkor jeho práv a slobôd.
Poznámka.
Uznaním neplatnosti mníchovskej dohody "ab initio" (tzn. od samého začiatku) zo strany jej signatárov (t. j. Francúzskym národným výborom "de iure" 29. septembra 1942, vládou Spojeného kráľovstva "de facto" 5. augusta 1942, vládou Talianskej republiky "de iure" 26. septembra 1944, vládou Nemeckej demokratickej republiky "de facto" 23. júla 1950 a "de iure" 17. marca 1967 a napokon vládou Spolkovej republiky Nemecko v plnom rozsahu "de iure" 11. decembra 1973) boli všetky právne akty prijaté po prijatí mníchovskej dohody uznané za "de iure" neplatné "ab initio", t. j. vrátane Ústavy Slovenskej republiky z 21. júla 1939, ako aj zákona č. 1/1939 Sl. z. zo dňa 14. marca 1939 o samostatnom Slovenskom štáte, na základe ktorého vznikol Slovenský štát. Tento právny stav trvá do súčasnosti; súčasná Slovenská republika nie je právnym ani ideologickým nástupcom Slovenskej republiky rokov 19391945.
Mongolské jazyky

Mongolské jazyky sú jazyky, ktoré sa používajú v Strednej Ázii. Niekedy sa spolu s turkickými jazykmi a tunguzskými jazykmi zaraďujú medzi altajské jazyky. Najrozšírenejším mongolským jazykom je mongolčina.
Systém.
Podľa Doerfer 1964 (geografické členenie).
Pôvodné delenie obsahuje skôr dialekty než jazyky, preto je tu delenie upravené tak, že sú dialekty zoskupené do jazykov známych z iných delení, napríklad namiesto 5 chalchských dialektov z pôvodného delenia je tu uvedené len "chalchská mongolčina". 
Koncom 80. rokov 20. storočia bol spracovaný jazyk chamniganská mongolčina (kamniganská mongolčina), ktorý patrí niekde medzi (historickú) strednú mongolčinu a moderné jazyky dagurčina a buriatčina, najviac patrí asi k buriatčine (severomongolské jazyky). Jeho hovoriaci sa v Číne oficiálne považujú za Evenkov a chamniganské evenské nárečie všetci aj paralelne ovládajú.
Mongolčina

Mongolčina alebo vlastná mongolčina (ak sa považuje za viacero jazykov) vlastné mongolské jazyky/mongolský makrojazyk je najvýznamnejší jazyk (resp. skupina jazykov či makrojazyk) zo skupiny mongolských jazykov a hlavný jazyk v Mongolsku. 
Ethnologue 2009 hovorí o vlastných mongolských jazykoch resp. mongolskom makrojazyku a rozlišuje dva jazyky:
Mongolčinou (chalchskou aj periférnou) hovorí asi 6 miliónov ľudí v Mongolsku, v priľahlých oblastiach Ruska a Číny (v autonómnej oblasti Vnútorné Mongolsko). Za spisovný variant jazyka sa v Mongolsku považuje najrozšírenejšie nárečie chalchčina. Mongolčina sa píše v Mongolsku a Rusku cyrilikou, v Číne tradičným mongolským písmom.
Buriatčina

Buriatčina (po buriatsky "буряад хэлэн") alebo buriatska mongolčina alebo buriatske jazyky (ak je považovaná za skupinu viacerých jazykov) je mongolský jazyk resp. skupina mongolských jazykov, ktorým/-ou hovorí asi 500 000 Buriatov v Rusku, Mongolsku a Číne. 
Má tri hlavné varianty (ktoré napríklad stránky Ethnologue považujú za samostatné jazyky) - čínsky, ruský a mongolský. Len ruská buriatčina má aj písanú podobu a píše sa cyrilikou.
Texas hold ’em

 Texas hold 'em je hazardná hra pre 2 až 10 hráčov, ktorá je variáciou pokru. Pravidlá sú ako pri normálnom pokri, len s tým rozdielom, že v Texas hold 'em dostane každý hráč 2 svoje karty a počas hry sa na stôl dostáva 5 spoločných kariet.
V tomto type pokru sú dokopy 4 stávkové kolá: "Preflop", "Flop", "Turn", "River". Každý hráč má pri každom stávkovom kole štyri možnosti a to: "Fold" (položiť), "Check" (pokračovať), "Call" (dorovnať) a "Raise" (prihodiť).
Verzie Texas hold 'em.
Texas hold 'em sa hrá v troch verziách:
Výherné kombinácie.
Kombinácie sú písané zostupne:
Kirgizština

Kirgizština (-kodifikovaný tvar) alebo zriedkavo kyrgyzština (v latinke "kyrgyzcha", "kyrgyz tili", v cyrilike "кыргызча", "кыргыз тили", v arabskom písme "قىرعىز تىلى", "قىرعىزچا") je úradný jazyk Kirgizska. Je to turkický jazyk kypčackej vetvy, blízko príbuzný kazaštine a karakalpačtine. Po kirgizsky hovorí asi 3 až 5 miliónov ľudí v Kirgizsku, Číne, Afganistane, Tadžikistane a v ďalších krajinách.
Písmo.
Kirgizština sa do roku 1928 písala upravenou verziou perzsko-arabského písma. Upravenou latinkou sa písala od roku 1928 do roku 1940, kedy bola z politických dôvodov povinne zavedená cyrilika pre všetky jazyky na území bývalého Sovietskeho zväzu (cieľom vládcov Sovietskeho zväzu bolo čo najviac obmedziť kontakty medzi turkickými národmi žijúcimi v južných republikách s tými, ktoré žili za hranicami ZSSR a zároveň tak obmedziť vplyv islamu v týchto republikách). Po nezávislosti Kirgizska v roku 1991 boli snahy opäť používať latinku, kvôli veľmi silnej rusifikácii, početným rusky hovoriacim komunitám a z politických dôvodov (dobré vzťahy s Ruskom) sa tieto snahy nerealizovali. Cyrilika sa preto oficiálne používa v Kirgizsku a v bývalých krajinách ZSSR, zatiaľ čo v Číne sa používaarabské písmo.
Vzorový text.
Článok 1 Všeobecnej deklarácie ľudských práv v kirgizštine
Volkswagen Up!

Volkswagen Up! je najmenší model automobilky Volkswagen, ktorý bol predstavený ako prototyp na Franktfurtskom autosalóne v roku 2007. 
V roku 2009 sa rozhodlo o výrobe automobilu, ktorý od roku 2011 nahradí Volkswagen Lupo a zaradí sa tak do ponuky výrobcu. Up! je vyrábaný v Bratislavskom závode Volkswagenu spolu so súrodencami z rodiny Volkswagen, Seatom Mii a Škodou CitiGo. 
Ponuka motorov má tri varianty. Trojvalcový benzínový motor s objemom 999 cm³ a výkonom 44 a 55 kW, ďalej tento agregát spaľujúci CNG - 50kW alebo najnovší model E-Up na elektrický pohon - 60/40 kW. Kombinovaná spotreba vo verzii BlueMotion vrátane štart/stop systému dosahuje hodnoty 4,2 litra na sto kilometrov a v prípade výkonnejšieho agregátu 4,3 litra a dojazd 150km pri elektrickom pohone. Disponuje úložným priestorom 251 litrov.
Mars (symbol)

Symbol Mars (♂) môže znamenať:
V starých rukopisoch sa pre symbol Marsu používal identický symbol ako je symbol Venuše, ktorého krížik na krúžku bol pretočený o 135 stupňov proti smeru chodu hodinových ručičiek. Podľa tejto konštrukcie vytvorenej alchymistami, krížik reprezentoval materiálnu a krúžok duchovnú stránku existencie. V súčasnosti používaný symbol Marsu je interpretovaný ako vyobrazenie oštepu a štítu bohov vojny, ktorými boli Mars aj Ares.
V univerzálnom kódovaní znakov (Unicode) sa symbol Marsu zapisuje ako U+2642.
Lula

Lula môže byť:
Konektor (elektrotechnika)

Konektor je mechanicko-elektrický rozoberateľný spoj dvoch elektrických vodičov (káblov) alebo mechanicko-elektrické pripojenie vodiča (kábla) k pevnému elektrickému bodu alebo mechanicko-elektrické spojenie dvoch pevných bodov. 
Úlohou konektora "po mechanickej stránke" je zaistiť pevné spojenie (izolačne pevné, otrasuvzdorné, vodotesné, presne orientované, jednoznačné, jedinečné a pod.), tak aby bolo zabezpečené opakovane možné spojenie a rozpojenie. "Po elektrickej stránke" zabezpečuje jednoznačný elektrický kontakt - elektrický spoj dvoch elektrických vodičov (musia sa spojiť konkrétne vodiče, konektor nemá vnášať do spoja elektrický odpor, musí byť oteruvzdorný a zachovávať elektrické vlastnosti aj po opakovaných spojeniach a rozpojeniach ...)
Konektory majú rôzne tvary a rôzne počty kontaktov. Vo všeobecnosti sa elektrický kontakt vytvára spojením vodivých plôšok alebo zastrčením vodivého kolíka do vodivej dierky. Z toho vzniklo anglické označenie konektorov male/female.
Konektor sa obvykle skladá z dvoch častí - zástrčka je to, čo sa zastrkuje, a zásuvka je to, do čoho sa zastrkuje. Platí to aj pre pevné aj pre pohyblivé prívody.
Mnohé konektory sú elektricky a mechanicky rovnaké, líšia sa len tzv. kľúčom, výstupkom alebo zárezom, ktorý presne určuje protistranu (zástrčka/zásuvka), aby nedošlo k zámene.
Konektor

Konektor môže byť:
Hundsheim

Hundsheim je obec v Rakúsku v okrese Bruck an der Leitha v spolkovej krajine Dolné Rakúsko. Nachádza sa v širšej spádovej oblasti Bratislavy. Má rozlohu a žije tu obyvateľov (). Obec sa nachádza na úpätí kopca Hundsheimer Berg 
Medzi pamätihodnosti patria Farský kostol svätej Trojice (jadro kostola je neskorogotické, po r. 1683 barokové, veža a vybavenie z konca 18. storočia), pozostatky pôvodnej románskej kaplnky Anny ako aj dve strážne veže z 13. storočia (z nich sa jedna nachádza v opevnenom veľkostatku). Neďaleko obce sa tiež nachádza jaskyňa Güntherhöhle.
Externé odkazy.
Oficiálna stránka
Harmony

Harmony môže byť:
HARMONY môže byť:
Potzneusiedl

Potzneusiedl ( ) je obec v Rakúsku v okrese Neusiedl am See v spolkovej krajine Burgenland a v širšej spádovej oblasti Bratislavy. 
Žije tu obyvateľov ().
Geografia.
Nachádza sa na severnom okraji Parndorfskej plošiny "(Parndorfer Platte)", pri obci Neudorf bei Parndorf a obci Gattendorf a susedí s obcou Deutsch Haslau v spolkovej krajine Niederösterreich.
Povrch.
Väčšina územia obce je rovinatá. Vďaka blízkosti Neziderského jazera má oblasť mierne, ale veterné klíma.
Vodstvo.
Na severnom okraji územia obce preteká rieka Leitha, ktorá zároveň tvorí hranicu medzi spolkovými krajinami Burgenland a Niederösterreich
Demografia.
Podľa sčítania obyvateľov v roku 2008 v obci žilo 97,2% Rakúšanov a 2,8% iných národností (0,4% obyvatelov pôvodnej EU-15, 1,8% obyvateľov rozšírenej EU-25 a 0,6% obyvateľov mimo EU). V obci Potzneusiedl je pomer pohlaví vyrovnaný - 50,1% obyvateľov je mužov a 49,9% percent obyvateľov obce tvoria ženy. 
Dejiny.
V roku 1002 sa prvý uhorský kráľ Štefan I. oženil s dcérou bavorského vojvodu Henricha II. princeznu Gizelou, vďaka čomu získal celé územie súčasného Burgenlandu, vrátane územia Bratislavy, a stal sa prvým kresťanským kráľom Uhorska. Názov obce Potzneusiedl, ako aj ďalšej vzdialenej obce Podersdorf bol odvedený na začiatku 13. storočia od starej grófskej rodiny Poth, ktorá sa sem v tom období prisťahovala z Bavorska.
V roku 1529 bola obec, ako mnoho ďalších obcí v oblasti zničených pri tureckej invázií. Následne bola oblasť znovu osídlená Chorvátmi od pobrežia Dalmácie. K ďalšiemu ničeniu došlo v súvislosti s tureckou inváziou v rokoch 1570, 1619/20, a 1683.
Obec patrila spolu s celou spolkovou krajinou Burgenland do roku 1920/1921 do Mošonskej župy. Vzhľadom na "maďarizačnú politiku" uhorskej vlády musela obec od roku 1898 používať názov Lajtafalu. Po skončení prvej svetvovej vojny bola dňa 4. júna 1920 v paláci Veľký Trianon vo Versailles vo Francúzsku po tvrdých vyjednávaniach podpísaná Trianonská mierová zmluva, ktorá riešila hranice maďarského štátu, ktorý bol jedným z nástupníckych štátov po rozpade Rakúsko-Uhorska.
Obec patrí od roku 1921 do novo vzniknutej spolkovej krajiny Burgenland.
Zámok.
Dnešná podoba zámku sa začala stavať v roku 1798 čiastočne na starých gotických múroch a ukončená bola v roku 1808. &lt;br&gt;
V roku 1850 získala zámok rodina Batthyány, ktorej až do roku 1956 slúžila ako rezidencia. Počas tohto obdobia bol zámok známy ako centrum veľkolepých a spoločenských akcií. Kňažná Louise Batthyány, ako posledná majiteľka zámku, zomrela v roku 1956 a celý zámok odkázala svojmu osobnému lekárovi.
Dnes sa v zámku nachádza múzeum ikon, galéria, antikvariát , ako aj Rakúsko-Rumunský kultúrny inštitút .
Veterné elektrárne.
V blízkosti obce nemecká spoločnosť Enercon buduje dve veterné turbíny E-126 s výškou 198,5 m, ktoré sa po dokončení stanú najvyššími a zároveň najvýkonnejšími veternými turbínami na svete s výrobnou kapacitou 7,5 MW schopnými zásobiť elektrickou energiou viac ako 8.000 domácností .
Canillo

Canillo je najsevernejší okrsok v Andorre. Nachádza sa v nadmorskej výške 
Je to malé mesto, ktoré je v strede riekou predelené na dva polovice. Je to stredoveké mesto, s malými uličkami a domami s drevenými balkónmi a starými kovanými mrežami. 
V Canille sa nachádza aj kostol, ktorý má jednu z najväčších zvoníc v Andorre. Jeho plocha je a výška činí taktiež . Vo vnútri kostola je truhla, ktorá obsahuje historické dokumenty písané na pergamene. Blízko mesta Canillo sa nachádza aj kostol Sant Joan de Caselles. Zaujímavou a pre turistov populárnou stavbou je aj mlyn "MoliVell".
Gattendorf (Burgenland)

Gattendorf (, ) je obec v Rakúsku v okrese Neusiedl am See v spolkovej krajine Burgenland a v širšej spádovej oblasti Bratislavy. 
Geografia.
Žije tu obyvateľov (). Nachádza sa asi 16 km juhozápadne od centra Bratislavy pri obci Potzneusiedl a Parndorf.
Povrch.
Väčšina územia obce je rovinatá. Vďaka blízkosti Neziderského jazera má oblasť mierne, ale veterné podnebie.
Corey Taylor

Corey Todd Taylor (* 8. december 1973, Des Moines, Iowa, USA) je spevák deväťčlennej skupiny Slipknot a zakladajúci člen hardrockovej skupiny Stone Sour.
Hudobná kariéra.
Corey začal so svojou hudobnou kariérou účinkovaním v mnohých kapelách vo svojom rodnom meste Des Moines. Stone Sour bola založená začiatkom 90-tych rokov a postupne sa stala jednou z najlepších skupín hudobnej scény v Des Moines. Po istom čase sa pridal k skupine Slipknot, najprv ako sprievodný vokalista, neskôr ako hlavný spevák, s ktorým skupina dosiahla najväčší úspech, keď Slipknot podpísali zmluvu s vydavateľstvom Roadrunner Records v roku 1998. V roku 2000 Taylor začal spolupracovať s bývalým členom Stone Sour "Joshom Random" na nových piesňach a rozhodli sa vytvoriť takmer pôvodnú zostavu Stone Sour, v roku 2002 to vyústilo do vydania rovnomenného albumu – Stone Sour. Skupina sa čoskoro opäť dostala na výslnie a jej obnovenie bolo považované za koniec skupiny Slipknot. Tieto domnienky však boli vyvrátené, keď sa Slipknot znova zišli a vydali tretí album . Taylor raz povedal, že Slipknot a Stone Sour sú ako jeho deti, bolo by neférové uprednostňovať jednu pred druhou a je šťastný ako člen oboch. V roku 2006 Stone Sour vydal druhý album Come What(ever) May, album, ktorý Stone Sour priniesol omnoho viac slávy. Týmto začala byť skupina vnímaná viac ako len vedľajší projekt člena Slipknot.
Corey Taylor posobil v hudobných skupinách Audacious P, Dum Fux, Tenacious D a spolupracoval na hudobných albumoch niekoľkých skupín ako Damage Plan, Soulfly, Snot a so skupinou Slitheryn na piesni Lost.
Aktuálne, je Taylora počuť v novom singli ""I'm Not Jesus" fínskej kapely Apocalyptica. Učinkoval aj v piesni "Jumpdafuckup"" skupiny Soulfly. Plánoval aj spoluprácu s thrashmetalovou skupinou Anthrax na ich poslednom nepomenovanom albume. Keďže povinnosti v ostatných hudobných projektoch mu tieto plány takmer prekazilo, rozhodol sa, že bude spolupracovať len na niekoľkých skladbách, nie na celom albume, ako pôvodne plánoval. Taylor má podpísanú zmluvu s vydavateľstvom Roadrunner Records.
Osobný život.
Corey vyrastal v chudobe. V 15 rokoch bol závislý od a skoro zomrel na predávkovanie. Neskôr v živote mal problémy s alkoholizmom. Do svojich 12 rokov žil v 25 štátoch USA. V roku 2003 sa pokúsil o samovraždu, zachránil ho ale jeho kamarát Thom Hazaert. Počas celého života nepoznal svojho otca, s ktorým sa stretol až roku 2005. Ich stretnutie medzi nimi vytvorilo veľmi pevný vzťah.
Corey má za sebou 2 manželstvá: od roku 2004 do 2007 bola jeho manželka Scarlett (s ktorou má syna Griffina), od roku 2009 do 2017 bol oženený so Stephanie Luby. Od roku 2019 je jeho manželkou Alicia Dove.
Live in Boston (The Doors)

Live in Boston je živý album skupiny The Doors, ktorý bol vydaný počas leta 2007 v rámci štyridsiateho výročia skupiny. Album bol nahraný v roku 1970 a skladá s z troch častí koncertného programu z Boston arény. Skupina hrala na pódiu celkovo tri hodiny.
Hutnosť

Hutnosť je fyzikálna vlastnosť stavebných materiálov. Znamená súvislé vyplnenie daného materiálu.
Hutnosť horniny [H] je pomer objemu pevnej fázy horniny Vh k celkovému uvažovanému objemu horniny V (vrátane pórov, dutín a trhlín).
Črep (pálená hlina)

Črep alebo keramický črep je vypálená keramika bez glazúry. Môže byť jednak pórovitý alebo spekaný (hutný) a jednak biely alebo farebný.
Stavebný materiál

Stavebný materiál alebo stavivo je látka s vhodnými vlastnosťami, ktorá sa používa v stavebníctve na výstavbu. Ich význam má v stavebníctve z hľadiska výstavby, veľmi dôležitú úlohu. Predstavuje v podstate materiálovú základňu, bez ktorej by sa nezaobišli. 
Rozdelenie.
Podľa pôvodu : 
prírodné, umelé
Podľa chemickej povahy : 
organické, anorganické, kombinované
Podľa účelu použitia : 
nosné, nenosné, ochranné, prevádzkové, inštalačné, izolačné
Podľa spracovania :
prírodné neupravené suroviny,
druhotné suroviny,
polotovary,
kompozitné materiály,
umelé priemyselné výrobky,
doplnkové hotové výrobky
Použitie.
Používajú sa v stavebníctve, hutníctve, chemickom priemysle a drevárskom priemysle
Symboly na rozlíšenie pohlaví

Symboly na rozlíšenie pohlaví sú používané na označenie pohlavia živočíchov alebo aj sexuálnej identity ľudí. Tieto symboly sú odvodené zo znakov, ktoré sa používajú pre planéty v astronómii.
Mok

Mok môže byť:
MOK môže byť:
CCI

CCI môže byť:
Proaktivita

Proaktivita je spôsob konania, keď odpoveď na vonkajší (napr. teplo, farba, hluk...) alebo vnútorný podnet (napr. pocit hladu, smädu, bolesti...) je výsledkom slobodnej a vedomej voľby, ktorá je spojená s prebratím iniciatívy a prijatím zodpovednosti za ňu a za jej následky. 
Proaktivita je opak reaktivity, keď odpoveďou na podnety sú "predprogramované" odpovede. 
Ľudskú myseľ k činnosti prebúdza vždy nejaký podnet: človek je tvor reaktívny. Z podnetu si myseľ poskladá obraz. Ak sa s podobným podnetom už stretla, zaktivizuje z podvedomia vzorový program, zhodný so spôsobom reakcie v predchádzajúcom prípade (reaktívna reakcia, ktorá nie je spojená s vedomým riešením situácie). Ak neexistuje vzor, ľudská myseľ rieši situáciu vedome a aktívne (aktívna reakcia). 
Tretí druh reakcie - proaktívna reakcia znamená vedomé riešenie vzorových situácií preverením použitých vzorov, automatizmov. Vyhľadávanie strarých "podobných" použiteľných programov z podvedomia trvá približne 0,3 desatiny sekundy, čo predstavuje časový úsek, počas ktorého je (aspoň v určitých situáciách) ľudské vedomie schopné zasiahnuť a preveriť, či starý návyk, program je naozaj vhodný. Podľa zhodnotenia buď spustí "starý program", alebo môže tvoriť nové a priliehavejšie možnosti správania.
Požiadavka na prerušenie

Požiadavka na prerušenie (, skrátene "IRQ") je:
Linky prerušení sa často označujú číselným kódom napr. IRQ14.
Počítačový hardvér riadený radičom potrebuje občas prerušiť činnosť iného zariadenia, alebo procesora, aby mohol vykonať činnosť, ktorá neznesie odklad. 
"Jednoduchým príkladom použitia prerušenia (IRQ) v počítači je pohyb kurzora myši (pri čom sa obvykle používa IRQ2). Činnosť počítača sa preruší a kurzor sa presunie o malý diel. Potom je činnosť opäť vrátená pôvodnému procesu, znova sa použije prerušenie, znovu sa posunie kurzor ... toto sa deje veľmi rýchlo, takže sa zdá že práca počítača a pohyb kurzora myši sa dejú súčasne. V skutočnosti je proces o čosi zložitejší, pretože na pohybe kurzoru myši sa podieľa viacero zariadení a radičov (sériový port, grafická karta, pamäť, CPU ... a väčšina týchto zariadení má vlastné IRQ)"
Keď pracujeme s počítačovým hardvérom, inštalujeme, alebo odoberáme komponenty a rozširujúce karty počítača systém im priradí IRQ (ak je to potrebné). Staršie zariadenia - karty umožňovali nastaviť IRQ priamo na zariadení - rozširujúcej karte pomocou prepínačov (DIP switch). Novšie karty s PnP (Plug and Play) technológiou akceptujú IRQ priradené systémom. Údaje o pridelených IRQ sú uložené v BIOSe počítača. Operačný systém počítača prevezme tabuľku IRQ a používa ju pri riadení jednotlivých zariadení počítača.
Keďže prerušení je málo, moderné zariadenia zdieľajú prerušenia medzi sebou.
Tieto prerušenia historicky pochádzajú z prvých počítačov triedy x86, ktorým dnes hovoríme osobné počítače.
Kvôli vzájomnej kompatibilite softvéru a hardvéru sa používajú dodnes.
 IRQ 0 - Systémový časovač.
 IRQ 1 - Klávesnica.
 IRQ 2 - Kaskáda pre IRQ 8-15. Zariadenie s prideleným IRQ2 dostane IRQ9
 IRQ 3 - COM2 a COM4 sériové porty
 IRQ 4 - COM1 a COM3 sériové porty
 IRQ 5 - LPT2 paralelný port, alebo zvuková karta
 IRQ 6 - radič FDD
 IRQ 7 - LPT1 paralelný port, alebo zvuková karta
 IRQ 8 - Hodiny reálneho času
 IRQ 9 - Voľné
 IRQ 10 - Voľné
 IRQ 11 - Voľné
 IRQ 12 - PS/2 myš. Ak myš nie je, potom voľné.
 IRQ 13 - ISA / Matematický koprocesor
 IRQ 14 - Primárny IDE
 IRQ 15 - Sekundárny IDE
IRQ

IRQ môže byť:
VB

VB môže byť:
Črep

Črep môže byť:
Terminál

Terminál môže byť:
Live in Boston

Live in Boston je názov:
Aki (provincia)

Provincia Aki (), nazývaná Geišú (芸州) bola stará japonská provincia v regióne Čúgoku na západe Honšú, na ktorej území sa dnes rozkladá západná časť prefektúry Hirošima.
Keď Cisár Šómu nariadil dva oficiálne kláštory v každej provincii (jeden pre budhistických kňazov a jeden pre mníšky), boli v provincii Aki založené dva kláštory. Oba provinčné kláštory existujú aj v súčasnosti - Saidžó, Higašihirošima. 
Na konci obdobia Heian v (12. storočí), sa provincia Aki stala známa kvôli svätyni Icukušima. Taira no Kijomori zvýšil dôležitosť svätyne a financoval vytvorenie nového komplexu budov. Icukušima (Mijadžima) mala dobrý námorný prístav a strategický význam.
V období Sengoku to bola domovská provincia klanu Móri až do roku 1600. V roku 1555 Motonari Móri vyhral bitku pri Icukušime proti Harutakaovi Sue a vybudoval svoju moc v západnej časti Honšú.
Terumoto Móri, bol jeden z Rady piatich starších ustanovenej Hidejošim Tojotomim pre svojho syna Hidejoriho. V bitke pri Sekigahare sa pridal na stranu Micunariho Išida a v roku 1600 stratil Aki spolu s veľa ďalšími oblasťami.
Provincii krátko vládol Masanori Fukušima a v roku 1619 ho vystriedal Nagaakira Asano, ktorý sa stal daimjóm Hirošimy s príjmom 420 000 koku. Asanovci vládli celej provincii až do reforiem Meidži. 
Provincia Aki bola zrušená v roku 1871 a premenovaná na prefektúru Hirošima. Po pripojení ďalších území vznikla prefektúra Hirošima v dnešnom stave.
Aki

Aki môže byť:
Mino (provincia)

Provincia Mino (), bola stará japonská provincia, ktorej územie dnes zodpovedá takmer celej južnej časti prefektúry Gifu. Mino hraničila s provinciami Ečizen, Hida, Ise, Mikawa, Ómi, Owari a Šinano.
Hoci staré hlavné provinčné mesto bolo neďaleko Tarui, hlavné hradné mesto bolo Gifu. 
V šiestom roku éry Wadó (713) bola rozšírená cesta, ktorá spájala Mino a Šinano (信濃国), aby pojala rastúci počet cestujúcich.
V období Sengoku, Mino"-no kuni" bola pôvodná provincia, ktorej vládol Nobunaga Oda a jeho dediči aj po prevzatí moci Hidejošim Tojotomim.
Bitka pri Sekigahare sa udiala na západnom okraji Mino neďaleko vrchov, ktoré rozdeľujú regióny Čúbu a Kinki.
Rjúiči Sakamoto

Rjúiči Sakamoto (; * 17. január 1952, Tokio – † 28. marec 2023) bol japonský hudobný skladateľ, klavirista, producent a herec. Bol držiteľom cien Oscar, Grammy a Zlatý glóbus.
Svoju profesionálnu kariéru zahájil v roku 1977 ako člen elektronického zoskupenia Yellow Magic Orchestra. Neskôr spolupracoval s množstvom ďalších hudobníkov, medzi ktorých patria David Sylvian, Arto Lindsay a Hector Zazou. Zložil tiež hudbu k niekoľkým filmom, medzi ktoré patrí "Posledný cisár" (1987), "Femme Fatale" (2002) alebo "Hodvábna cesta" (2007).
Sakamoto bol jedným z popredných podporovateľov kampane Sayōnara Genpatsu Senmannin Akushon, ktorá vyzývala na demonštrácie a zbieranie podpisov za postupné ukončenie japonského jadrového programu po jadrovej katastrofe vo Fukušime.
V roku 2014 mu bola diagnostikovaná rakovina krku. Neskôr sa jeho stav zlepšil, ale v roku 2021 mu bola diagnostikovaná rakovina konečníka.
Sojuz TMA-6

Sojuz TMA-6 () bol ruský pilotovaný kozmický let v rámci programu Sojuz. Sojuz TMA-6 vyštartoval 15. apríla 2005 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 11. Potom zostal u ISS ako záchranná loď až do októbra 2005, kedy sa s ním vrátili späť na Zem Sergej Krikaľov, John Phillips a Gregory Olsen, ktorý sa stal tretím vesmírnym turistom.
Posádka.
Členovia posádky Expedície 11
Účastník letu
Popis misie.
Štart misie sa uskutočnil 15. apríla 2005 z kozmodrómu Bajkonur v Kazachstane. K ISS sa Sojuz TMA-6 pripojil 17. apríla 2005. Na palube bol okrem členov Expedície 11 tiež taliansky kozmonaut Roberto Vittori.
Sergej Krikaľov a John Phillips vystriedali na palube ISS svojich kolegov Saližana Šaripova a Leroya Chiaoa, ktorí sa spolu s Robertom Vittorim vrátili na Zem 24. apríla 2005 na palube lodi Sojuz TMA-5, ktorá kotvila pri ISS ako záchranný modul.
Loď Sojuz TMA-6 sa na Zem vrátila 11. októbra 2005 s posádkou Sergej Krikaľov, John Phillips a Gregory Olsen.
Priamy prístup do pamäte

Priamy prístup do pamäte (, skrátene "DMA") je funkcia v počítači, ktorá umožňuje určitému hardvérovému subsystému počítača používať systémovú pamäť pre čítanie a zápis nezávisle od hlavného procesora (CPU). DMA je využívaná viacerými komponentami počítača (napr. radič pevného disku, grafická karta, sieťová karta , zvuková karta ...). Počítačový systém obsahujúci kanály DMA môže presúvať dáta z a do komponentu s výrazne nižším zaťažením procesora (CPU), ako počítače bez DMA.
Bez DMA musí počítač použiť tzv. PIO mód (Programmed Input / Output) a procesor je zaťažený po celý čas trvania prenosu dát. S DMA procesor len inicializuje prenos, počas samotného prenosu je uvoľnený pre iné činnosti a príjme IRQ od radiča DMA, keď je proces prenosu ukončený. 
DMA sa s výhodou používa v systémoch pracujúcich v reálnom čase, čiže pre aplikácie ktorých činnosť sa nesmie prerušiť (resp. prerušenie je pre ne kritické).
DMA

DMA môže byť:
Reálny čas

Reálny čas alebo skutočný čas môže byť:
Spojenie v reálnom čase môže znamenať:
Gattendorf

Gattendorf môže byť:
Káder Montreal Canadiens v sezóne 2006/07

V kádri klubu NHL Montreal Canadiens sa v sezóne 2006-07 objavili nasledujúci hráči:
Káder v závere sezóny.
Trénerom bol bývalý kanadský hokejista Guy Carbonneau a manažérom bol Bob Gainey. 
V sezóne 2006-07 odohrali v drese Canadiens zápasy aj :
Cesnak cibuľový

Cesnak cibuľový (iné názvy: cibuľa, cibuľa kuchynská, zriedkavo: cibuľa obyčajná, zriedkavo: cesnak cibuľa; lat. "Allium cepa") je dvojročná rastlina z rodu cesnak ("Allium").
Obsahové látky.
Cibuľa obsahuje typické látky. Výrazným je typický cukor ramnóza, ktorý dominuje po skonzumovaní silným zápachom vo vetroch.
Ďalšou látkou ktorá je obsiahnutá v stene bunky je síru obsahujúca aminokyselina izoalliin, ktorý sa rozkladá už pri príprave. Ľudia musia pri rezaní cibule "plakať", pretože vo vnútri bunky sa nachádza enzým alliináza, ktorý aminokyselinu isoalliin štiepi medzi inými na dráždivý propanthial-S-Oxid, ktorý po vyparení a prsknutí dráždi sliznicu, v dôsledku čoho oči slzia.
Cibuľa.
Jej cibule sa používajú na konzumáciu ako zelenina.
Strana zelených Slovenska

Strana zelených Slovenska, skratka SZS, medzi augustom a septembrom 2006 Strana zelenej alternatívy, skratka SZA, bola mimoparlamentná politická strana na Slovensku, ktorá vznikla v roku 2006 odštiepením od Strany zelených. Na celoštátnej úrovni začala byť volebne aktívna od roku 2016, zanikla v januári 2022.
História.
Strana zelených Slovenska bola zaregistrovaná na Ministerstve vnútra Slovenskej republiky 21. augusta 2006 pod pôvodným názvom "Strana zelenej alternatívy". Súčasný názov používa od 26. septembra 2006. Strana pôsobí prevažne v okolí Senice, kde získala v komunálnych voľbách do mestského zastupiteľstva Senica dva mandáty (kandidovala v koalícii s SDKÚ).
Volebné výsledky.
Výsledky volieb do Národnej rady SR, ktorých sa Strana zelených Slovenska zúčastnila.
Výsledky volieb do Európskeho parlamentu, v ktorých sa zúčastnila Strana zelených Slovenska.
Preferencie strany.
Volebné preferencie strany v percentách pred parlamentnými voľbami 2016:
0,7% (november 2015, FOCUS); 0,7% (december 2015, FOCUS); 0,3% (január 2016, FOCUS) ; 0,7% (január 2016, MVK); 0,4% (február 2016, Focus).
Metropolitný región Viedeň-Bratislava

Metropolitný región Viedeň-Bratislava je metropolitný región v strednej Európe na území Rakúska a Slovenska. Okrem dvoch centrálnych miest, Viedeň a Bratislava, na Slovensku zasahuje do územia Bratislavského a Trnavského kraja, na území Rakúska do spolkových krajín Burgenland a Dolné Rakúsko. Žije tu okolo 4,6 milióna obyvateľov.
U2 (berlínske metro)

Linka U2 berlínskeho metra má 29 staníc a je dlhá . 
Je to hlavná linka metra v Berlína a v súčasnosti prebieha naprieč celým mestom zo západu (stanica Ruhleben) na východ (stanica Pankow). V oficiálnom farebnom značení liniek berlínskeho metra má tradične farbu červenú. 
Priebeh trasy linky U2.
Linka vychádza z pomedzia západoberlínskych štvrtí Spandau a Charlottenburg, prechádza centrom bývalého Západného Berlína blízko hlavného bulváru Kurfürstendamm, štvrťami Schöneberg a Kreuzberg, ihneď za novým berlínskym centrom Potsdamer Platz vstupuje do bývalého Východného Berlína, cez štvrť Mitte, cez Alexanderplatz až do bývalej prominentnej východoberlínskej štvrte Pankow.
Ján Cibuľa

Ján Cibuľa môže byť:
Diplôme d’études en langue française

Diplôme d'études en langue française ("Diplom o štúdiu francúzskeho jazyka"), skratka DELF, je certifikácia o schopnosti používania francúzskeho jazyka pre ľudí s iným rodným jazykom ako francúzštinou. Udeľuje ho francúzske Centre international d'études pédagogiques (CIEP; "Medzinárodné centrum pedagogických štúdií") a francúzske Ministerstvo školstva. DELF je zložený zo štyroch nezávislých diplomov zodpovedajúcich prvým štyrom úrovniam Spoločného európskeho referenčného rámca.
Potsdamer Platz

Potsdamer Platz ("Postupimské námestie") je námestie v strede Berlína. Leží na niekdajšej hranici Západného Berlína a Východného Berlína. Je tu stanica Berlínskeho metra a zastávka regionálnych vlakov. 
Je súčasťou nového centra Berlína. Nové centrum tvorí súbor blokov budov tiahnucich sa od námestia Potsdamer Platz až po Berlínsku filharmóniu a Kulturforum. V 90. rokoch 20. storočia sa Potsdamer Platz stalo najväčším staveniskom Európy. Renomovaní architekti napr. Renzo Piano, projektanti a stavebné firmy tu v priebehu krátkeho času postavili berlínske centrály niekoľkých svetových koncernov (Sony Center, Daimler-Chrysler, Deutsche Bahn AG, PriceWaterhausCoopers...), hotely (Ritz-Carlton, Grandhotel Bellevue, Grand-Hyatt...), divadelné sály, kasíno, kinosály, nákupné centrum, kaviarne a reštaurácie. 
Každoročne začiatkom februára je Potsdamer Platz dejiskom Medzinárodného filmového festivalu Berlinale.
Potsdamer Platz v umeleckých dielach.
Významný nemecký expresionista Ernst Ludwig Kirchner zobrazil v roku 1914 Potsdamer Platz v rovnomennom diele.
Alexanderplatz

Alexanderplatz je jedno z najznámejších a najväčších námestí v hlavnom meste Nemecka Berlín. Leží v centrálno-východnej časti mesta a je významným dopravným uzlom, kde sa stretáva niekoľko hlavných tepien cestnej dopravy, tri linky metra, trasa mestskej rýchlodráhy S-Bahn, železnica a tri trasy električky.
Alexanderplatz v rokoch 1945 – 1990 tvoril centrum Východného Berlína.
Nachádza sa tu tehlový gotický evanjelický kostol Marienkirche, štvrtá najvyššia voľne stojaca stavba v Európe televízna veža Fernsehturm, obrovský nákupný dom Galeria Kaufhof, výšková budova hotela Park Inn, Berolinahaus, Hodiny sveta, Dom učiteľa s kongresovou sálou, fontána, Dom cestovania, Dom elektropriemyslu.
U2

U2 môže byť:
U-2
Reálny čas (počítače)

Proces bežiaci v reálnom čase je taký, ktorého prerušenie by znamenalo nesplnenie úlohy pre ktorú bol proces spustený "(príkladom je spracovanie videofilmu v počítači. Videorekordér prehráva film do vstupu počítača, počítač film digitalizuje. Prerušenie digitalizácie v počítači nepreruší prehrávanie videorekordéra a vo výslednom zdigitalizovanom filme je chýbajúca časť zodpovedajúca dĺžke prerušenia)." Takémuto procesu hovoríme aj kritický.
Reálny čas (fyzika)

Reálny čas alebo skutočný čas je etalónový čas v danej lokalite. Reálny čas kontroluje autorita, všetky časomerné zariadenia - hodiny preberajú reálny čas od autority. Autorita zodpovedá za správnosť a presnosť hodnôt reálneho času. Tento čas sa obvykle odpočítava od nejakého stáleho fyzikálneho procesu - pozri atómové hodiny.
Astronomický symbol

Astronomické symboly sú symboly, ktoré sú požívane pre zjednodušené vyobrazenie rôznych nebeských objektov, teoretických konštrukcií a skúmaných udalostí v a sú bežne používané profesionálnymi a amatérskymi astronómami. Mnohé z nich vo viacerých variáciách sú spoločné s tými, ktoré sú používané aj v astrológii.
Teória X a teória Y

Teória X a teória Y, ktorú sformuloval Douglas McGregor, zdôrazňuje vnímanie ľudskej povahy. Podľa Mc Gregora je spôsob, akým manažér pristupuje k svojim podriadeným a aké pracovné podmienky vytvára, založený na presvedčení manažéra o spôsobe správania sa jeho podriadených.
Názov teórie vyplýva zo snahy nehodnotiť skúmané protikladné typy správania sa, či povahy, preto bolo zvolené neutrálne pomenovanie typu správania sa "X" a "Y".
Typ X.
Správanie sa ľudí typu X v pracovnom procese vyplývajúce z ich povahy vnímajú manažéri nasledovne:
Z presvedčenia manažérov o vlastnostiach a správaní sa podriadených vychádzajú manažérske praktiky: 
Typ Y.
Správanie sa ľudí typu Y v pracovnom procese je vnímané úplne protikladne:
V tomto prípade sú manažérske praktiky úplne odlišné ako v prvom prípade: 
Zhodnotenie.
Teória X je autoritatívna, pesimistická, statická a strnulá, predpokladá vonkajšiu kontrolu pracovníkov. Teória Y je naopak dynamická, optimistická a pružná, počíta s účasťou a so sebakontrolou pracovníkov. Kladie dôraz na zohľadňovanie individuálnych i podnikových potrieb. 
Odporúča sa nepoužívať výlučne štýl X. Tieto teórie sú len predpoklady. Dobrí manažéri vychádzajú z predpokladu teórie Y, že ostatní chcú odviesť dobrú prácu, uznávajú dôstojnosť a schopnosti človeka, no prihliadajú aj na nedostatky v chovaní ľudí a korigujú svoje chovanie podľa situácie.
Bryan Smolinski

Bryan Smolinski (* 27. december 1971) je bývalý americký hokejový center. Profesionálnu kariéru ukončil v roku 2008.
S hokejovou kariérou začínal v univerzitnej súťaži NCAA, kde hrával za tím Michigan State University. Bol draftovaný v roku 1990 v druhom kole klubom Boston Bruins. Počas svojej kariéry nastupoval v NHL aj za kluby Pittsburgh Penguins, New York Islanders, Los Angeles Kings, Ottawa Senators, Chicago Blackhawks, Vancouver Canucks a Montreal Canadiens.
Aogašima (ostrov)

Aogašima je menší (2,5 × ) ostrov vulkanického pôvodu, nachádzajúci sa v Pacifiku asi južne od Tokia a od najbližšieho ostrova Hačijódžima. Ostrov je trvalo osídlený, nachádza sa tu podľa počtu obyvateľov najmenšia obec v Japonsku, v apríli roku 2008 tu žilo len 198 ľudí.
Geologický vývoj.
Ostrov je tvorený prevažne bazaltovými horninami, posledné erupcie sa odohrali koncom 18. storočia. Ostrov vznikol výzdvihom staršieho stratovulkánu "Kurosaki" (súčasný severozápadný koniec ostrova), mladšia fáza predstavovala sformovanie novšieho vulkanického centra v juhovýchodnej časti – súčasný kráter/kaldera "Ikenosawa". V geologickej minulosti ostrova boli zaznamenané viaceré, prevažne stredne silné erupcie, spojené väčšinou s kolapsom kráterových stien.
Balt

Balt môže byť:
Sojuz TMA-5

Sojuz TMA-5 () bol ruský pilotovaný kozmický let v rámci programu Sojuz. Sojuz TMA-5 vyštartoval 14. októbra 2004 z kozmodrómu Bajkonur k Medzinárodnej vesmírnej stanici (ISS), kam dopravil dvoch členov Expedície 10. Potom zostal u ISS ako záchranná loď až do apríla 2005, kedy sa s ním vrátili späť na Zem Saližan Šaripov, Roberto Vittori a Leroy Chiao.
Posádka.
Členovia posádky Expedície 10
Účastník letu
Popis misie.
Štart misie sa uskutočnil 14. októbra 2004 z kozmodrómu Bajkonur v Kazachstane. K ISS sa Sojuz TMA-5 pripojil 16. októbra 2004. Na palube bol okrem členov Expedície 10 tiež ruský kozmonaut Jurij Šargin.
Saližan Šaripov a Leroy Chiao vystriedali na palube ISS svojich kolegov Genadija Padalku a Edwarda Finckeho, ktorí sa spolu s Jurijom Šarginom vrátili na Zem 24. októbra 2004 na palube lodi Sojuz TMA-4, ktorá kotvila pri ISS ako záchranný modul.
Loď Sojuz TMA-5 sa na Zem vrátila 24. apríla 2005 s posádkou:
Berlínska rýchlodráha

Berlínska rýchlodráha (po nemecky "S-Bahn Berlin") je rýchlodráha v Berlíne a okolí. Je to nastaršia (mestská) rýchlodráha v Nemecku. Dĺžka siete predstavuje 329,3 km a zahŕňa 166 staníc.
Linky.
"(stav jún 2007)"
Vstupné zariadenie

Vstupné zariadenie alebo vstupná jednotka je periférne zariadenie (hardvér) počítača, ktorá umožňuje vstup údajov alebo signálov do počítača za účelom ich ďalšieho spracovania alebo ich využitia pre riadenie počítača a k nemu pripojených zariadení. Vstupné zariadenie transformuje informácie z “vonkajšieho” sveta do formy použiteľnej pre počítač. Vstupné zariadenia často slúžia užívateľovi – človeku ktorý ich používa pre zadanie príkazov, alebo ďalších informácií spracovávaných počítačom. Počítač odpovedá užívateľovi pomocou výstupných zariadení počítača. Niektoré zariadenia sú kombinované vstupno-výstupné zariadenia.
Typickým príkladom vstupného zariadenia je klávesnica, alebo myš.
Rozdelenie.
Neexistuje presné delenie vstupných zariadení.
Môžeme si ich rozdeliť podľa viacerých kritérií. Príklady možného rozdelenia vstupných zariadení:
Príklady vstupných jednotiek.
Nie je možné vymenovať všetky používané vstupné zariadenia. Ďalej uvádzame len príklady najčastejšie používaných vstupných zariadení vo výpočtovej technike.
Staršie vstupné jednotky.
väčšinou sa už nepoužívajú
Klávesnica (Keyboard).
Klávesnica je vstupné zariadenie počítača s viacerými klávesmi (tlačidlami) pomocou ktorých je možné zadávať príkazy priamo (počítač reaguje na stlačenie tlačidla), alebo nepriamo (napísaní príkazu, alebo programu).
Ovládače kurzora (pointing devices).
Ovládač kurzora je vstupné zariadenie počítača ktoré ovláda tzv. kurzor zobrazovaný na obrazovke. Ukázaním kurzorom na obraz funkcie, alebo príkazu a potvrdením je možné ovládať program, resp. počítač. Veľké množstvo softvéru má implementované ovládanie pomocou kurzora. Obvykle je ovládanie kurzorom spojené s výrazom grafické používateľské rozhranie (graphical user interface).
Príklady takýchto vstupných jednotiek:
Vstupné jednotky s viacerými stupňami voľnosti.
Niektoré vstupné jednotky majú viaceré stupne voľnosti, alebo dokážu prepnúť svoj režim práce tak, aby umožnili vstup informácií z trojrozmerného (viacrozmerného) priestoru. (Pod viacrozmernosťou nerozumieme len mechanický 3D priestor, ale aj súčasné vkladanie viacerých nadväzných veličín).
Kompozitné vstupné jednotky.
Vstupné jednotky bývajú často zložené z viacerých vstupných zariadení, aby umožnili čo najpohodlnejšiu a najefektívnejšiu prácu obsluhy. Najčastejšie sa kombinujú klávesnice (tlačidlá) a ovládače kurzora. Takéto ovládače sa používajú najmä pri hraní počítačových hier najmä na herných konzolách ako sú napríklad Sony PlayStation, XBox alebo Wii.
Iné.
Vstupnou jednotkou môže byť aj akýkoľvek snímač fyzikálnej veličiny pripojiteľný k počítaču (snímače teploty, tlaku, rýchlosti vetra, kinematické snímače (rýchlosť, zrýchlenie ...), IRC snímače ...)